  Туспуктэм: Руслан Нуриахметов Наталия Сильвестрова 27-тӥ оштолэзе Удмуртиын Вормон диктантэз гожтыны 210 инты радъямын лоуз. Тужгес но кышкасьтэмъёс юанъёслы валэктонъёс сётыны музъемлэсь 50 метр кемын — Ижкарысь адӟон питранлэн кабинкаяз — быгатозы. Со сярысь элькун тӧролэн но кивалтэтлэн пресс-службазы ивортӥз. Туэ Вормон диктантэз гожтон тунсыко но дано интыосын ортчоз. Быдӟым Атыкай ож сярысь тодон-валанъёсты эскерыны нырысьсэ студент отрядъёслэн «СО.Здание» юртазы, Ижкарысь мечетьёсын лоуз. Озьы ик диктантэз М. Т. Калашников нимо музейын быдэстыны луоз. Озьы ик ужрадэ онлайн амалэн пыриськыны луоз. « Шумпотӥськом, югдытон акциенымы тунсыкъяськон арысь аре будэ шуыса. Удмуртиысь тросгес но тросгес улӥсьёс советской калыклэсь подвигэ, исторической зэмлыкез тодын возёнлэсь кулэлыксэ валало. Вормон диктант – со кунмылэн историысьтыз данлыко нуналъёссэ тодэ вайыны эшшо одӥг муг » Лариса Буранова, Кун Думаын Удмуртилэсь депутат, «Историческая память» ӵектослэн координаторез Федерал вормисьёсты 9-тӥ куартолэзе Москвае Вормон Парадэ ӧтёзы. Вормон диктантысь вань юанъёслы шонер валэктон сётэм егитъёс вылӥ дышетсконние пырыкузы ватсаса балл басьтыны быгатозы. Тодэ вайытом, «Вормон диктант» ужрад Россиын витетӥзэ ортчоз ни. Туэ нимысьтыз саклык висъяськоз Горд армилэн Сталинград но Курск ожмаськонъёсын вормонъёсызлы,Донбассэз фашистъёслэсь мозмытонлы но Ленинград котырысь кульчоез чигтонлы. Озьы ик Нбрнберг процессэн герӟаськем юанъёс луозы. 2022-тӥ арын Удмуртиын 273 площадкаос радъямын вал, ужрадэ 7 сюрслэсь трос адями пыриськиз. Тегъёс: история БыдӟымАтыкайож Удмуртия  